Príloha č. 1 výzvy na predkladanie ponúk

**OPIS PREDMETU ZÁKAZKY**

Predmetom zákazky je dodanie náhradných dielov a príslušenstva pre spaľovacie rošty kotlov K1 a K2 a pomocné zariadenia ZEVO Bratislava.

Vzhľadom na značne opotrebované diely roštu, má rošt neprístupné odchýlky od predpísaných rozmerov. Obstarávateľ preto požaduje zabezpečiť originálne náhradné za účelom vykonania opravy.

**Konštrukcia a popis funkcie:**

Rošt so spätným posuvom paliva je mechanický rošt naklonený od zavážania smerom ku škvarovému valcu o 26°. Skladá sa striedavo zo 7 hydraulicky poháňaných pohyblivých roštových stupňov a 7 pevných roštových stupňov (roštnicových radov). Každý roštový stupeň sa skladá zo 17 roštníc (obloženie roštu roštnicami podľa platnej schémy obloženia roštu). Roštnice sú umiestnené na T profiloch. V kotle sa nachádzajú dve samostatné línie roštu. Pohyb poháňaných stupňov smeruje nahor, proti prirodzenému pohybu horiacej vrstvy – nadol. V dôsledku tohto pohybu nahor sa horiaci materiál, najmä žeravý spodný oheň, posúva znova a znova pod čerstvo privádzaný odpad.

Pohyblivé roštnicové rady každého roštového pásu sú poháňané cez hnacie ramená pomocou hydraulického valca. Hydraulický valec je s hnacím ramenom roštu spojený pomocou hnacej kulisy roštu, uloženej v priečnom ráme roštu a ojnice. Keď hydraulický valec vykoná pracovný zdvih, pohybuje sa hnacia kulisa roštu po kruhovej dráhe a prenáša zdvihový pohyb na ojnice. Tieto zasa poháňajú obidve hnacie ramená, ktoré sa pohybujú pod roštom, a na ktorých sú namontované pohyblivé roštnicové nosníky so závesnými roštnicami. Aby sa zabezpečil čo najbezpečnejší priebeh pohybu s čo najmenším opotrebovaním hnacích ramien, sú tieto uložené na oporných valčekoch. Na boku vedľa každého hnacieho ramena sú umiestnené bočné vodiace valčeky.

**Požadované náhradné diely:**

*Tabuľka č. 1*

|  |  |  |  |
| --- | --- | --- | --- |
| **Názov** | **Titel** | **Objednávacie číslo** | **Kusy** |
| **Bestellungsnummer** | **Stücke** |
| Deliaca stena | Trennwand, 9-13 Stufen, 2000 Rostbreite | 02.600.0106 | 1 |
| Horná deliaca stena | Oberste Trennwand,9-13 St.,2000 Rostbrt. | 02.600.0116 | 1 |
| Tesnenie hnacieho nosníka | Abdichtung zum Treibbalken | 02.700.6310 | 12 |
| Horné ložisko hnacieho nosníka s tesnením | Obere Treibbalkenlagerung mit Abdichtung | 02.700.5712 | 4 |
| Ložisková jednotka komplet | Lagerbock kompl. f. Laufr. Ø114, 9-13St. | 03.300.0100 | 24 |
| Valček Ø114 komplet so skrutkou | Laufrolle Ø114 komplett mit Bolzen | 03.300.0112 | 24 |
| Bočný vodiaci valček pre hnací nosník | Seitenführungsrolle zum Treibbalken | 03.300.2024 | 24 |
| Silikón ELASTOSIL do 250°C (alebo ekvivalent) | Silikon ELASTOSIL E14,bis 250°C hitze (oder gleichwertig) | 95.000.0237 | 4 |
| Obkladové dosky medzi ľavou a pravou priečkou | Futterbleche zw. Trennwand u.LR bzw. MLR | 02.600.0300 | 14 |
| Pevný stupňovitý priečny rám (T-kus) | Stufenrahmen fest, 2000 mm Bahnbreite | 02.500.0006 | 10 |
| Pohyblivý stupňovitý priečny rám (T-kus) | Stufenrahmen beweglich 2000 Bahnbreite | 02.500.5240 | 10 |
| Oterová doska pre stredný rám | Schleißplatte für Mittellängrahmen I | 02.300.2002 | 24 |
| Oterová lišta pre hnací nosník | Schleißleiste für Treibbalken 60x185mm | 03.200.1604 | 48 |
| Oterová lišta pre hnací nosník | Schleißleiste für Treibbalken 60x185mm | 03.200.1605 | 8 |
| Oterová lišta pre hnací nosník | Schleißleiste für Treibbalken 60x185mm | 03.200.1606 | 8 |
| Hydraulický valec 50/25-200 | Hydraulikzylinder 50/25-200 | 10.600.0016 | 2 |

***Požadovaný termín dodania tovaru:* najneskôr do 20.09.2023**